Σεν-Μαριτίμ

Η Σεν-Μαριτίμ (γαλλικά: Seine-Maritime) είναι γαλλικός νομός στην περιοχή της Νορμανδίας στη βόρεια Γαλλία. Βρίσκεται στη βόρεια ακτή της Γαλλίας, στη θάλασσα της Μάγχης. Μέχρι το 1955 ο νομός ονομαζόταν Κάτω-Σεν. Η INSEE και το ταχυδρομείο του αποδίδουν τον κωδικό 76. Πρωτεύουσα του νομού, καθώς και της Νορμανδίας, είναι η Ρουέν. Πριν το 2016 ο νομός Σεν-Μαριτίμ ανήκε στην περιοχή Άνω Νορμανδία η οποία συνενώθηκε με την Κάτω Νορμανδία και πλέον αποτελούν τη νέα διοικητική περιοχή Νορμανδία. Οι κάτοικοι ονομάζονται Σανομαράν και Σανομαρίν .

 Ο νομός Σεν-Μαριτίμ βρίσκεται στα βορειοανατολικά της διοικητικής περιοχής της Νορμανδίας και βρέχεται σε ακτογραμμή 130 χιλιομέτρων από τη Μάγχη. Ο νομός έχει έκταση 6.278 τετραγωνικά χιλιόμετρα. Πρωτεύουσα του νομού, όπως και της περιοχής Νορμανδίας είναι η Ρουέν (110 117 κατ.), που βρίσκεται σε απόσταση περίπου 112 χιλιομέτρων κατ'ευθεία γραμμή, (οδικώς 131), βορειοδυτικά του Παρισιού.Ο πληθυσμός του νομού ανέρχεται σε 1.255.755 κατοίκους (απογραφή 2016). Ο νομός συνορεύει νότια με το νομό Ερ, με τον οποίο σχημάτιζε την περιοχή Άνω-Νορμανδία μέχρι το 2015, στα ανατολικά με τους νομούς Σομ και Ουάζ της περιοχής Ω-ντε-Φρανς και στα δυτικά και στα βόρεια βρέχεται από τη Μάγχη Ο σημαντικότερος ποταμός είναι ο Σηκουάνας, ο οποίος διασχίζει το νομό και εκβάλλει στη Μάγχη, κοντά στη Χάβρη. Ο νομός χωρίζεται σε τρεις βασικές περιοχές: Η κοιλάδα του Σηκουάνα. Ο Σηκουάνας ρέει μέσω της Ρουέν και εκβάλλει στη Μάγχη. Πάνω στον ποταμό υπάρχουν πολλές μεγάλες γέφυρες, όπως η γέφυρα της Νορμανδίας που ενώνει τη Χάβρη με την Ονφλέρ και η γέφυρα της Τανκαρβίλ. Το καταπράσινο οροπέδιο της Περιοχής του Κω καταλαμβάνει το μεγαλύτερο μέρος του νομού, σχηματίζοντας στα βόρεια την απότομη ακτογραμμή του Κοτ ντ'Αλμπάτρ (Αλαβάστρινη Ακτή) με μεγάλες παραλίες και απότομους γκρεμούς. την περιοχή του Μπραί, με λόφους και τοπίο με λιβάδια με πολλή βλάστηση και αγροκτήματα χωρισμένα με σειρές δένδρων και πυκνούς θάμνους (bocage). Δείτε επίσης: Νορμανδία (διοικητική περιοχή), Δουκάτο της Νορμανδίας, Απόβαση στη Νορμανδία και Μάχη της Νορμανδίας 1790 - Δημιουργία του νομού Ο νομός, με αρχική ονομασία Κάτω-Σεν (Seine-Inférieure) είναι ένας από τους αρχικά 83 νομούς (σήμερα 101), που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, σύμφωνα με το νόμο της 22ας Δεκεμβρίου 1789. Δημιουργήθηκε από τμήμα της παλιάς επαρχίας της Νορμανδίας. 1815 - Κατοχή Μετά τη νίκη των στρατευμάτων συνασπισμού στο Βατερλώ, ο νομός καταλήφθηκε από βρετανικές δυνάμεις από τον Ιούνιο του 1815 μέχρι τον Νοέμβριο του 1818. 1843 - Σιδηρόδρομοι και βιομηχανία Με την έλευση του σιδηροδρόμου το 1843, στη Ρουέν, στο Ελμπέφ και στο Μπολμπέκ, αυξήθηκε ο αριθμός των εργοστασίων κλωστοϋφαντουργίας και δημιουργήθηκαν μονάδες μεταλλουργίας και ναυπηγικής κατασκευής. 1851 - Ένας δημοκρατικός νομός Κατά το πραξικόπημα του 1851 του Λουδοβίκου Ναπολέοντα Βοναπάρτη, ο νομός κινητοποιήθηκε έντονα και ήταν ένας από τους νομούς που κρίθηκαν σε κατάσταση έκτακτης ανάγκης (κυριολεκτικά, στα γαλλικά, σε κατάσταση πολιορκίας) , μετά από φόβους για σημαντική αντίσταση στη νέα κυβέρνηση. Β' Παγκόσμιος πόλεμος Το 1942, κατά τη διάρκεια της κατοχής από τη ναζιστική Γερμανία, στις ακτές του νομού πραγματοποιήθηκαν δύο συμμαχικές επιδρομές, η επιδρομή Μπρούνεβαλ και η επιδρομή της Διέππης. Σεν-Μαριτίμ Το 1955 ο νομός μετονομάστηκε σε Σεν-Μαριτίμ και το 2005 αποφασίστηκε, κατόπιν δημόσιας διαβούλευσης, ότι το επίσημο όνομα των κατοίκων στα επίσημα έγγραφα θα είναι Σανομαράν (άντρες) και Σανομαρίν (γυναίκες). Μέχρι το 2015, ο νομός Σεν-Μαριτίμ μαζί με το νομό Ερ αποτελούσαν την περιοχή Άνω Νορμανδία. Στα πλαίσια της εδαφικής μεταρρύθμισης του 2014, η Άνω Νορμανδία συγχωνεύθηκε με την Κάτω Νορμανδία την 1η Ιανουαρίου 2016 και από την συνένωση προέκυψε η νέα διοικητική περιοχή Νορμανδία. Ο νομός Σεν-Μαριτίμ αποτελείται από 3 διοικητικά διαμερίσματα, 35 καντόνια και 708 κοινότητες. Οι μεγαλύτερες πόλεις του νομού Σεν-Μαριτίμ είναι: Στην περιοχή του Μπραί κυριαρχεί η κτηνοτροφία και η γαλακτοκομική παραγωγή, όπως και στον υπόλοιπο νομό μαζί με αγροτικές καλλιέργειες. Στην ακτογραμμή υπάρχουν πολλά αλιευτικά λιμάνια όπως το Φεκάμπ και η Διέππη, η οποία είναι επίσης εμπορικό και επιβατικό λιμάνι. Το μεγαλύτερο λιμάνι της ακτογραμμής είναι η Χάβρη, δεύτερο γαλλικό λιμάνι μετά τη Μασσαλία. Το λιμάνι της Χάβρης με το ποτάμιο λιμάνι της Ρουέν σχηματίζουν το εξωτερικό λιμάνι του Παρισιού. Η περιοχή εξειδικεύεται στη μεταφορά υδρογονανθράκων (λιμάνι πετρελαιοειδών της Αντιφέρ, διυλιστήρια και αγωγοί). Πολλά εργοστάσια παραγωγής ενέργειας έχουν εγκατασταθεί στην κοιλάδα του Σηκουάνα και την ακτογραμμή και δύο πυρηνικά εργοστάσια βρίσκονται στις Paluel και Panly. Οι κύριες βιομηχανικές περιοχές είναι στη Ρουέν και τη Χάβρη. Υπάρχουν μονάδες ναυπηγικής, μεταλλουργίας, αυτοκινητοβιομηχανίας, χαρτοπολτού, επεξεργασίας τροφίμων, φαρμακευτικής βιομηχανίας. Η τουριστική ακτογραμμή έχει πολλά παραθαλάσσια θέρετρα εύκολα προσβάσιμα από τους αυτοκινητόδρομους, τις γέφυρες της Τανκαρβίλ και της Νορμανδίας, τη σιδηροδρομική και το αεροδρόμιο της Χάβρης. Ο νομός Σεν-Μαριτίμ είναι ένας αγαπημένος προορισμός για λάτρεις της τέχνης και της αρχιτεκτονικής, αλλά και για όσους επιθυμούν να θαυμάσουν άγρια και παρθένα τοπία. Κατά μήκος της ακτής υπάρχουν πολλά παραθαλάσσια θέρετρα, όπως η Ετρετά, το Φεκάμπ, η Διέππη, το Τρεπόρ και πολλά άλλα. Στο νομό υπάρχει ένα χωριό καταχωρημένο ανάμεσα στα «Πιο όμορφα χωριά της Γαλλίας»: Βελ-λε-Ροζ.Μνημεία και ιστορικοί τόποι στο νομό Σεν-Μαριτίμ Ιστοσελίδα του γενικού Συμβουλίου (γαλλικά) Περιοχή του Κω-Τουρισμός (γαλλικά-αγγλικά)